Sigur ca niciuna dintre aceste masuri nu este rea in sine. Dimpotriva. Dar Guvernul nu da niciun semn ca le-ar fi pregatit si calculat foarte temeinic inainte de a le lansa. Am mai spus-o, nu am vazut niciun studiu de impact, nicio proiectie pe termen mediu. In schimb, am auzit ingrijorari serioase din zone cu mare expertiza, de la Consiliul Fiscal si BNR, la Comisia Europeana Si temerile sunt in principal doua. Pe de-o parte, faptul ca dupa consumarea banilor economisiti in acest moment pentru a permite reducerea TVA, 5 miliarde de lei mai precis, ele nu vor mai putea fi sustinute si va fi necesara fie o noua ridicare a fiscalitatii, fie introducerea unor noi taxe pentru a mentine echilibrul bugetar.Cresterea economica a Romaniei nu este deocamdata consolidata si ar trebui sa nu uitam nicio clipa ca ea depinde covarsitor de voia Domnului, adica de anul agricol, care poate fi bun sau rau in functie strict de vreme.A doua mare problema este ca spatiul bugetar pentru reducerea TVA a fost creat in principal prin blocarea investiiilor. Acestea au scazut de la inceputul anului cu 40%. Daca Guvernul Ponta si-ar fi respectat propriul program de investitii, despre care premierul recunoaste ca este intarziat, nu ar fi avut de unde sa economiseasca banii pentru micsorarea TVA. Iar daca facea investitiile, crea locuri de munca si de aici premisele unui consum mai mare si ale unei cresteri economice.Si, totusi, Victor Ponta merge inainte si inca foarte rapid. Viteza aceasta mi se pare dubioasa. Nu suntem in an electoral, nu vad de ce nu si-ar fi pastrat darurile pentru a le culege efectele mai aproape de scrutinele de anul viitor. Sa riste sa plateasca tocmai atunci factura generozitatii putin calculate de acum?Am o singura explicatie: Victor Ponta se pregateste sa plece de la guvernare. Mai multe surse mi-au relatat ca premierul si-ar fi exprimat intentia de a parasi Palatul Victoria in toamna, pentru a se ocupa de anul electoral viitor din pozitia cea mai comoda, adica Opozitia.Dar nu orice fel de opozitie. Aceea in care sa se instaleze nu numai cu avantajele obtinute prin masurile luate acum, ci si cu bombele impotriva viitorului guvern amorsate. Pentru ca atunci cand va veni decontul masurilor necalculate de acum, nu va fi vesel deloc si este probabil ca un viitor Executiv sa fie nevoit sa ia masuri impopulare pentru a tine corabia bugetara pe linia de plutire. Cand bombele amorsate acum vor exploda, cine va ataca furibund? Nu cumva Victor Ponta?Sigur ca unii vor intelege mecanismul si cauzele problemelor, dar marea masa are criterii cu mult mai simple de evaluare si ele tin strict de binele sau raul momentului, nu si de sursele acestui bine sau rau. Ce ma ingrijoreaza este ce pret va plati Romania pentru aventura cu iz populist intens a premierului. Opozitia nu va face decat sa isi plateasca propria impotenta.Din cauza neimplicarii presedintelui in chestiunile de actualitate, din cauza ca Opozitia nu stie ce si cand sa spuna, nu stie ce si cand sa faca, practic de la alegeri incoace Victor Ponta joaca singur pe tot terenul. Mi se pare intr-o situatie politica mai buna decat isi putea imagina. Practic, singurele probleme i le face DNA. In rest, lumea este a lui, face fix e vrea, cand vrea. Si-a pierdut si toata smerenia de dupa 16 noiembrie.M-am uitat la votul din Senat in cazul lui Dan Sova. El a fost in favoarea cererii DNA, deci pare ca actuala coalitie a pierdut majoritatea la Senat. PNL ar putea incerca o debarcare a lui Calin Popescu Tariceanu. Acesta si era planul de la inceputul sesiunii parlamentare. Si totusi subiectul a murit.Daca dna Gorghiu si dl Predoiu isi imagineaza ca rezolva ceva cerand periodic demisia lui CPT si a lui Victor Ponta, sunt mai naivi decat prevede orice lege politica.Surse din PNL mi-au explicat ca incetinirea motoarelor ar avea legatura cu ancheta deschisa de DNA in privinta finantarii campaniilor PDL. Mai pe romaneste, ar exista temerea ca ar putea ajunge sa fie vizat inclusiv Vasile Blaga si, implicit, retinerea de a-l instala al doilea om in stat. Caderea ar fi, intr-adevar, un mare prejudiciu de imagine pentru tabara lui Klaus Iohannis.In ordine, aceasta temere o pot intelege. Ce nu inteleg este de ce nu poate fi gasit un alt presedinte al Senatului, la o adica. Daca CPT nu mai era presedinte al Senatului la votul pentru Dan Sova, oare ce se intampla? Si dupa o eventuala arestare a camaradului lui Victor Ponta, oare ce se putea intampla?Genul acesta de baltire in care Opozitia mai maraie, mai haraie, dar pare complet ineficienta si blocata, strict defensiva si mai mereu defazata, iar presedintele pare desprins total intr-un univers paralel de unde, din cand in cand, ne face cu mana pe Facebook, este visul frumos al lui Victor Ponta care isi construieste jocul dupa propriul plac, total nestingherit.Repet, soarta politica si electorala a PNL este ultima mea grija. Fiecare cum isi asterne asa doarme, chiar cu sforaituri, inclusiv in politica. Ceea ce ma preocupa este pretul economic pe care l-am putea plati toti pentru jocul nederanjat al lui Victor Ponta. Un pret care, ma tem, ar putea fi foarte mare.